Β) ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ - Β΄ ΤΑΞΗ ΗΜΕΡΗΣΙΟΥ ΚΑΙ ΕΣΠΕΡΙΝΟΥ ΓΕΝΙΚΟΥ ΛΥΚΕΙΟΥ

**I. ΝΕOΕΛΛΗΝΙΚΗ ΓΛΩΣΣΑ**

ΒΙΒΛΙΑ:
• Έκφραση - Έκθεση (τ. Β') των Κ. Αδαλόγλου, Α. Αυδή, Ε. Λόππα, Δ. Τάνη, Χ. Λ. Τσολάκη
• Θεματικοί Κύκλοι (Έκφραση – Έκθεση) των Γ. Μανωλίδη, Θ. Μπεχλιβάνη, Φ. Φλωρού
• Γλωσσικές Ασκήσεις των Γ.Β. Κανδήρου, Δ.Ε. Πασχαλίδη, Σ.Ν. Ρίζου
• Γραμματική Νέας Ελληνικής Γλώσσας των Σ. Χατζησαββίδη, Α. Χατζησαββίδου

Ως **εξεταστέα ύλη** Ημερήσιου και Εσπερινού Γενικού Λυκείου ορίζονται δραστηριότητες με τις οποίες υπηρετείται και ελέγχεται η επίτευξη των σκοπών και των προσδοκώμενων αποτελεσμάτων της διδασκαλίας του μαθήματος.

Οι μαθητές και οι μαθήτριες πρέπει να είναι σε θέση να ανταποκρίνονται σε δραστηριότητες και να απαντούν σε ερωτήματα/ερωτήσεις που απορρέουν από κείμενα που αναφέρονται σε κάποια ή κάποιες από τις θεματικές ενότητες, όπως αυτές ορίζονται στο Πρόγραμμα Σπουδών.

Πιο συγκεκριμένα οι μαθητές και οι μαθήτριες καλούνται:

α) Να κατανοούν, να ερμηνεύουν και να προσεγγίζουν κριτικά τα κείμενα με στόχο τη διερεύνηση του τρόπου με τον οποίο αναπαριστώνται **ιδέες, αντιλήψεις, προκαταλήψεις για τον άνθρωπο, την κοινωνία και τον κόσμο**

β) Να προσεγγίζουν τη **δομή** και τη **γλώσσα** των κειμένων και τα **κειμενικά** τους **χαρακτηριστικά**, καθώς και τη σχέση που έχει η γλώσσα και η οργάνωση των κειμένων με την περίσταση και τον σκοπό της επικοινωνίας

γ) Να παράγουν κείμενα, με βάση κείμενα αναφοράς, με στόχο:

* Τον **μετασχηματισμό των γλωσσικών και νοηματικών δομών** (σημασιών) των κειμένων
* Τη **συνοπτική νοηματική απόδοση** μέρους των κειμένων ή των απόψεων που διατυπώνονται για κάποιο ζήτημα
* Τη **διατύπωση και έκφραση δικών τους απόψεων**, σε επικοινωνιακό πλαίσιο, σχετικά με συγκεκριμένα ερωτήματα/θέματα/απόψεις που τίθενται στα κείμενα αναφοράς.

Τα κείμενα σχετίζονται νοηματικά με τις εξής θεματικές ενότητες:

* **Πληροφόρηση**
* **Δημοσιογραφία**
* **Τύπος**
* **ΜΜΕ**
* **Εργασία**
* **Επιλογή επαγγέλματος**
* **Στερεοτυπικές αντιλήψεις**
* **Φυλετικός και κοινωνικός ρατσισμός**

**ΙΙ. ΛΟΓΟΤΕΧΝΙΑ**

ΒΙΒΛΙΑ:
• Κείμενα Νεοελληνικής Λογοτεχνίας (τ. Β') των Ν. Γρηγοριάδη, Δ. Καρβέλη, Χ. Μηλιώνη, Κ. Μπαλάσκα, Γ. Παγανού, Γ. Παπακώστα
• Λεξικό Λογοτεχνικών Όρων των Ι. Παρίση, Ν. Παρίση

Ως **εξεταστέα ύλη** Ημερήσιου και Εσπερινού Γενικού Λυκείου ορίζονται δραστηριότητες με τις οποίες υπηρετείται και ελέγχεται η επίτευξη των σκοπών και των προσδοκώμενων αποτελεσμάτων της διδασκαλίας του μαθήματος.

Οι μαθητές/τριες αναμένεται να είναι σε θέση:

1. Να προσεγγίζουν τους **χαρακτήρες** με βάση τα δεδομένα του κειμένου (**όνομα, εξωτερική εμφάνιση, ενέργειες, σχέσεις με άλλα πρόσωπα, δικά τους λόγια και σκέψεις, λόγια και σκέψεις άλλων προσώπων για αυτούς και στάση του αφηγητή**), με σκοπό να εντοπίζουν **χαρακτηριστικά** τους **στοιχεία** που φωτίζουν τη **δράση** τους
2. Να αναγνωρίζουν στα κείμενα τον συνδυασμό **συμβόλων**, **σχημάτων λόγου και κειμενικών δεικτών εν γένει**, με σκοπό να εμπλουτίζουν την κατανόησή τους
3. Να εντοπίζουν μέσα στο κείμενο στοιχεία του λόγου των προσώπων, **γλωσσικές επιλογές** (**ρηματικά πρόσωπα, χρόνοι, εγκλίσεις των ρημάτων, στίξη**) και να αναγνωρίζουν το πώς αυτά παράγουν νόημα
4. Να αξιοποιούν στις ερμηνευτικές τους απόπειρες **κειμενικά στοιχεία** και **επιλογές μορφολογικού χαρακτήρα**, με σκοπό να τεκμηριώνουν τις θέσεις και τις ανταποκρίσεις τους.